CELEX: 62015CN0233
Language: da
Date: 2015-05-21 00:00:00
Title: Sag C-233/15: Anmodning om præjudiciel afgørelse indgivet af Administratīvā apgabaltiesa (Letland) den 21. maj 2015 — SIA »Oniors Bio« mod Valsts ieņēmumu dienests

27.7.2015   
            
            
               DA
            
            
               Den Europæiske Unions Tidende
            
            
               C 245/11
            
         Anmodning om præjudiciel afgørelse indgivet af Administratīvā apgabaltiesa (Letland) den 21. maj 2015 — SIA »Oniors Bio« mod Valsts ieņēmumu dienests
   (Sag C-233/15)
   (2015/C 245/14)
   Processprog: lettisk
   
      Den forelæggende ret
   
   Administratīvā apgabaltiesa
   
      Parter i hovedsagen
   
   
      Sagsøger: SIA »Oniors Bio«
   
      Sagsøgt: Valsts ieņēmumu dienests
   
      Præjudicielle spørgsmål
   
   
               1)
            
            
               Skal et produkt, i forbindelse med hvilket resultaterne af undersøgelsen af de prøver, der er udtaget af forskellige varesendinger, ikke viser spor af denatureringsmidler eller af andre skadelige stoffer, der gør dem uegnede til menneskeføde, men som i henhold til de af fabrikanten angivne oplysninger ikke kan anvendes i fødevarer (fremstilling af fødevarer og fødevarekæden), idet det på grund af varefremstillingsmetoden ikke er muligt at fjerne skadelige stoffer fra produktet, generelt tariferes under en af KN-koderne i bilag I til Rådets forordning (EØF) nr. 2658/87 (1) af 23. juli 1987 om told- og statistiknomenklaturen og den fælles toldtarif bestemt til ikke-spiselige produkter, eller bør sådanne produkter generelt tariferes under en af KN-koderne bestemt til spiselige produkter?
            
         
               2)
            
            
               Hvilke kriterier skal tillægges størst betydning ved fortolkningen af begreberne »spiseligt produkt« og »ikke-spiseligt produkt« med henblik på anvendelsen af KN-koderne i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif og med henblik på tarifering af varen?
            
         
               3)
            
            
               Kan produktets bestemmelse udgøre et objektivt kriterium ved tarifering med henblik på anvendelse af KN-koderne i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif og med henblik på tarifering af varen?
            
         
               4)
            
            
               Kan en udtalelse fra den kompetente myndighed i en af Den Europæiske Unions medlemsstater, hvorefter den af sagsøgeren indførte vare i henhold til fødevarelovgivningen i Den Europæiske Union og medlemsstaterne, ikke kan anvendes i fødevarekæden, idet den er uegnet til menneskeføde, anvendes som tariferingskriterium for varerne ved fortolkningen af begrebet »ikke-spiseligt produkt« med henblik på anvendelse af KN-koderne i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif og med henblik på tarifering af varen?
            
         
               5)
            
            
               Kan de oplysninger, som fabrikanten har angivet om den teknologiske varefremstillingsproces, som bevirker, at det ikke er muligt at fjerne skadelige stoffer fra produktet, anvendes som tariferingskriterium for varerne ved fortolkningen af begrebet »ikke-spiseligt produkt« med henblik på anvendelse af KN-koderne i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif og med henblik på tarifering af varen?
            
         
               6)
            
            
               Hvilke fysisk-kemiske egenskaber ved den vare, der skal tariferes, er væsentligere med henblik på den rigtige fortolkning og anvendelse af KN-koderne 1518 00 31 og 1517 90 91 i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif?
            
         
               7)
            
            
               Skal KN-koden 1518 00 31 i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif generelt anvendes på en vare med fysisk-kemiske egenskaber som den i den foreliggende sag omhandlede?
            
         
      (1)  Rådets forordning (EØF) nr. 2658/87 af 23.7.1987 om told- og statistiknomenklaturen og Den Fælles Toldtarif (EFT L 256, s. 1).